નવી દિલ્હી, 17 જુલાઇઃ ફીફા વિશ્વ રેન્કિંગમાં ભારતને ત્રણ ક્રમાંકનો ફાયદો થયો છે અને તે 151માં સ્થાને પહોંચી ગયું છે. બ્રાઝિલમાં રવિવારે પૂર્ણ થયેલા ફીફા વિશ્વકપ પહેલા ભારતીય ફૂટબોલ ટીમ 154માં સ્થાન પર હતી, પરંતુ ફીફા દ્વારા જારી કરવામાં આવેલી તાજી રેન્કિંગમાં તે 151માં ક્રમે પહોંચી ગઇ છે. જોકે આ યાદીમાં જર્મની ટોચ પર છે. જર્મન ટીમ 20 વર્ષ બાદ આ ક્રમે પહોંચી છે. તેણે સ્પેનને આ પદ પરથી હટાવ્યું છે. સ્પેનિશ ટીમ આઠ સ્થાન નીચે જતી રહી છે.